*Konsolidētā redakcija*

2.pielikums

Latvijas Investīciju un attīstības aģentūras

iekšējiem noteikumiem Nr.1.1-29.1/2021/18

|  |
| --- |
| Darbības programma „Izaugsme un nodarbinātība” 1.2.2.specifiskā atbalsta mērķa „ Veicināt inovāciju ieviešanu komersantos” 1.2.2.3.pasākuma „ Atbalsts IKT un netehnoloģiskām apmācībām, kā arī apmācībām, lai sekmētu investoru piesaisti” |

Komersantu atlases apmācību projekta

vērtēšanas kritēriji

|  |  |  |  |
| --- | --- | --- | --- |
| **Atbalsta pretendenta atbilstības kritēriji** | | Vērtēšanas sistēma | |
| “Jā” un “Nē” | |
| 1. | Atbalsta pretendents ir Latvijas Republikas komercreģistrā reģistrēts komersants, kurā vairāk nekā 10% no komercsabiedrības parastajām akcijām vai balsstiesībām tieši kontrolē ārvalstu uzņēmums vai tam ir ekvivalenta līdzdalība komersanta pamatkapitālā. Ārvalstu uzņēmuma kopējais apgrozījums grupā pēdējā noslēgtā pārskata gadā ir pārsniedzis 5 miljonus *euro*. | P |
| 2. | Atbalsta pretendentam ar tiesas spriedumu nav pasludināts maksātnespējas process, ar tiesas spriedumu netiek īstenots tiesiskās aizsardzības process vai ar tiesas lēmumu netiek īstenots ārpustiesas tiesiskās aizsardzības process, tam nav uzsākta bankrota procedūra, piemērota sanācija vai mierizlīgums, tā saimnieciskā darbība nav izbeigta vai tas neatbilst valsts tiesību aktos noteiktiem kritērijiem, lai tam pēc kreditoru pieprasījuma piemērotu maksātnespējas procedūru. | N |
| 3 | Atbalsta pretendentam nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas. | N | |
| 4. | Atbalsta pretendents atbilst vidējo un lielo saimnieciskās darbības subjektu (komercsabiedrību) statusam saskaņā ar Komisijas 2014. gada 17. jūnija Regulas (ES) Nr.[651/2014](http://eur-lex.europa.eu/eli/reg/2014/651?locale=LV), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (Eiropas Savienības Oficiālais Vēstnesis, 2014. gada 26. jūnijs, Nr. L 187) (turpmāk – Regula Nr.651/2014) 1.pielikumu un 2.panta 24.punktā noteikto. | P | |
| 5. | Atbalsta pretendents nav grūtībās nonācis uzņēmums saskaņā ar Regulas Nr.651/2014 2.panta 18.punktā minēto definīciju, izņemot uzņēmumu, kurš 2019. gada 31. decembrī nebija nonācis grūtībās, taču kļuva par grūtībās nonākušu uzņēmumu laikposmā no 2020. gada 1. janvāra līdz 2021. gada 30. jūnijam | N |
| 6. | Nozare, kurā darbojas atbalsta pretendents, nav normatīvajā aktā par pasākuma īstenošanu noteiktā neatbalstāmā nozare. | N |
| 7. | Atbalsta pretendents izstrādā produktus, tehnoloģijas vai sniedz pakalpojumus kādā no viedās specializācijas stratēģijā noteiktajām specializācijas jomām vai nozares identificētā jaunā konkurētspējas nišā. | N |
| 8. | Atbalsta pretendentam nav nodokļu vai nodevu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro, izņemot nodokļu maksājumus, kuriem ir piešķirts samaksas termiņa pagarinājums vai par kuriem noslēgta vienošanās par labprātīgu nodokļu samaksu vai noslēgts vienošanās līgums. | P |
| 9. | Atbalsta pretendents finansējuma saņēmējam nav sniedzis nepatiesu informāciju vai tīši maldinājis saistībā ar Eiropas Savienības struktūrfonda vai Kohēzijas fonda līdzfinansēto projektu īstenošanu. | P |
| 10. | Atbalsta pretendenta interesēs fiziska persona nav izdarījusi noziedzīgu nodarījumu, kas skāris Latvijas Republikas vai Eiropas Savienības finanšu intereses, un atbalsta saņēmējam saskaņā ar [Krimināllikumu](http://likumi.lv/ta/id/88966-kriminallikums) nav piemēroti piespiedu ietekmēšanas līdzekļi. | P |
| 11. | Uz atbalsta pretendentu nav attiecināmi Regulas Nr.651/2014 1.panta 4.punkta “a” un “b” apakšpunktā noteiktie gadījumi. | P |
| Apmācību projekta atbilstības kritēriji | | | |
| 12. | Apmācības atbilst pasākuma mērķim un ir nepieciešamas produktu, procesu, mārketinga vai organizācijas inovāciju ieviešanai komersantā, tās ir pamatotas un ir atbalstāmas pasākuma ietvaros. | P |
| 13. | No apmācību projekta iesniegšanas brīža līdz apmācību projekta pabeigšanai atbalsta saņēmējs radīs vismaz 15 jaunas darbavietas vai veiks ieguldījumus pamatlīdzekļos vismaz 1 miljons *euro* apmērā. | P |
| 14. | Apmācību projekta ieviešanas termiņš nepārsniedz 2023.gada 30.septembri | P |
| 15. | Ja atbalsta pretendents ir lielais komersants, apmācību projekta rezultātā netiks radīts būtisks darba vietu zudums komersantu esošajā Eiropas Savienības valstī, kā arī saņemtais finansējums netiks izmantots, lai pārvietotu ražošanas vai pakalpojumu sniegšanas infrastruktūru no citas Eiropas Savienības dalībvalsts. | P |
| 16. | Ja apmācību projekta iesniedzējs atbilst lielā komersanta statusam, pārliecinās, vai ir pamatota finansējuma stimulējošā ietekme kādā no Regulas Nr.651/2014 6.panta 3.punkta (b) apakšpunktā minētajiem veidiem. | P |
| 17. | Atbalsta pretendenta rīcībā nav līdzekļu vai atbalsta pretendents nav plānojis līdzekļus, lai īstenotu projektā paredzētās apmācības bez valsts atbalsta. | P |
| Apmācību projekta izmaksas | | | |
| 18. | Attiecināmās izmaksas atbilst MK noteikumu Nr.365 22.1.apakšpunktā minētās darbības īstenošanas noteiktajām attiecināmo izmaksu veidiem | P |
|  |  |  |
| 19. | Pieprasītais finansējuma apmērs ir aprēķināts aritmētiski pareizi un nepārsniedz normatīvajā aktā par pasākuma īstenošanu un MK noteikumos Nr. 365 noteikto maksimālo finansējuma apmēru:   1. maksimāli pieļaujamā finansējuma intensitāte saskaņā ar Regulas Nr. 651/2014:   • 60% vidējiem komersantiem bez pievienotās vērtības nodokļa;  • 50% lielajiem komersantiem bez pievienotās vērtības nodokļa.  Ja mācības tiek nodrošinātas strādājošajiem ar invaliditāti vai nelabvēlīgā situācijā esošiem darba ņēmējiem, intensitāti var palielināt par 10 procentpunktiem. Saskaņā ar Regulas Nr. 651/2014 31. panta 4. punktu atbalsta intensitāti var paaugstināt ne vairāk kā līdz 70 %.  50% vidējiem komersantiem saskaņā ar Regulas Nr. 651/2014 28. panta 2. punkta c) apakšpunktu. Finansējuma intensitāti, var palielināt par 50%, ja kopējā atbalsta summa inovācijas konsultāciju un atbalsta pakalpojumiem vienam uzņēmumam jebkurā triju gadu periodā nepārsniedz 200 000 *euro*.  100% vidējiem komersantiem MK noteikumu Nr. 365 51.2.3. apakšpunktā minētajām izmaksām (konsultāciju izmaksas vidējiem komersantiem automatizācijas un robotizācijas risinājumu attīstībai, kopā nepārsniedzot 25 000 *euro*,un tās ir īstenojamas tikai kopā ar apmācībām mācību projekta ietvaros).  2) Atbalsta apjoms izmaksu segšanai saskaņā ar Regulu Nr.  1407/2013:  - vidējiem komersantiem - 100%,  - lielajiem komersantiem - 100%.  3) uz katriem 8000 *euro* plānotā atbalsta apjoma tiek apmācīta vismaz viena ne-unikāla persona;  4) maksimāli pieļaujamais publiskā finansējuma apmēru vienam atbalsta saņēmējam – 200 000 *euro.* | P |
| 20. | Apmācību projekta izmaksas (kopējās apmācību projekta attiecināmās izmaksas, kopējās apmācību projekta neattiecināmās izmaksas un kopējās apmācību projekta izmaksas) apmācību projekta izmaksu tāmē ir aprēķinātas aritmētiski pareizi un ievērojot pasākumā noteiktos attiecināmo izmaksu ierobežojumus. | P |
| 21. | Plānotie izdevumi ir ekonomiski pamatoti, nepieciešami apmācību projekta īstenošanai un nodrošina (fiziski izmērāmu) rezultātu rašanos. | P |
| 22. | Ja Apmācību projekta ietvaros atbalsts, tiek apvienots ar citā valsts atbalsta programmā vai individuālā atbalsta projektā sniegto atbalstu vienām un tām pašām attiecināmajām izmaksām, tai skaitā ar citā valsts atbalsta programmā vai individuālā atbalsta projektā sniegto *de minimis*  atbalstu, ir ievērots Regulas Nr. [651/2014](http://eur-lex.europa.eu/eli/reg/2014/651/oj/?locale=LV) 31. panta 4. punkts, kā arī Regulas Nr. [1407/2013](http://eur-lex.europa.eu/eli/reg/2013/1407/oj/?locale=LV) 3. panta 2. punktā noteiktie attiecīgie robežlielumi un nav pārsniegtas maksimāli pieļaujamās atbalsta finansējuma intensitātes. | P |
| Administratīvie kritēriji | | | |
| 23. | Apmācību projekta iesniegums ir sagatavots atbilstoši projekta iesnieguma veidlapai, tam ir pievienoti visi papildus iesniedzamo dokumentu sarakstā minētie dokumenti | P |
| 24. | Projekta iesniegums ir noformēts atbilstoši Latvijas Republikas normatīvo aktu prasībām par dokumentu izstrādāšanu un noformēšanu un tam ir juridisks spēks. | P |

Piezīmes

N – neprecizējams kritērijs, ja vērtējums ir negatīvs, projekta pieteikumu noraida

P- precizējams kritērijs, ja vērtējums ir negatīvs, var pieņemt lēmumu par projekta apstiprināšanu ar nosacījumu (projekta pieteikuma iesniedzējs nodrošina atbilstību kritērijam lēmumā noteiktajā termiņā)